แค่สัญจรรับฟังปัญหา
นายสมชาย หาญหิรัญ รมช.อุตสาหกรรม เปิดเผยว่า จากการประชุมร่วมสภาอุตสาหกรรมจังหวัด, สภาหอการค้าจังหวัดในพื้นกลุ่มจังหวัดภาคเหนือตอนล่าง 1 และกลุ่มจังหวัดภาคตะวันออกเฉียงเหนือตอนบน 1 เพื่อเตรียมความพร้อมรองรับคณะรัฐมนตรี (ครม.) สัญจรที่จะมีการประชุมในวันนี้ (18 ก.ย.) โดยเอกชนได้เสนอให้จัดตั้งศูนย์พัฒนาต่อยอดนวัตกรรมผลไม้และพืชผักเศรษฐกิจ เพื่อเป็นศูนย์กลางการวิจัยและพัฒนานวัตกรรมสำหรับการรับรองมาตรฐานของผลไม้ และแปรรูปเป็นผลิตภัณฑ์อาหารและเครื่องสำอาง พร้อมทั้งจดทะเบียนสิ่งบ่งชี้ทางภูมิศาสตร์ผลไม้และพืชผัก การสนับสนุนให้กลุ่มจังหวัดเป็นคลัสเตอร์ยางพาราเพื่อให้มีการพัฒนาเรื่องยางพาราอย่างครบวงจร สร้างมูลค่าเพิ่มให้ได้ราคาสูงขึ้น โดยจะนำข้อเสนอของภาคเอกชน มอบหมายให้หน่วยงานที่เกี่ยวข้องดำเนินการขยายผลต่อไป,ขณะที่นายอาคม เติมพิทยาไพสิฐ รมว.คมนาคม กล่าวว่า ได้ลงพื้นที่เพื่อตรวจความพร้อมการดำเนินงานของท่าอากาศยานเลย พบว่าการดำเนินการเป็นไปตามแผนงาน ทั้งการปรับปรุงอาคารที่พักผู้โดยสาร ระบบสายพานลำเลียง ระบบไฟฟ้าแสงสว่าง จุดตรวจสแกนสัมภาระ ลานจอดรถ และจุดบริการอำนวยความสะดวกประชาชน โดยแผนพัฒนาปรับปรุงท่าอากาศยานเลย แบ่งเป็นระยะที่ 1 ปรับปรุงอาคารเดิมและระบบรักษาความปลอดภัย ปี 2562 ใช้งบประมาณ 200 ล้านบาท และระยะที่ 2 การก่อสร้างอาคารหลังใหม่เพิ่มศักยภาพในการรองรับจำนวนผู้โดยสาร 1.7 ล้านคนต่อปี ใช้งบประมาณ 600 ล้านบาท คาดว่าจะแล้วเสร็จภายในปี 2564 เพื่อรองรับการเป็นท่าอากาศยานศุลกากรเชื่อมเส้นทางบินและการท่องเที่ยวระดับนานาชาติ นอกจากนี้ยังได้ติดตามโครงการพัฒนาศักยภาพโครงข่ายทางหลวงในพื้นที่จังหวัดเพชรบูรณ์และเลยด้วย.
จากการประชุมร่วมสภาอุตสาหกรรมจังหวัด, สภาหอการค้าจังหวัดในพื้นกลุ่มจังหวัดภาคเหนือตอนล่าง 1 และกลุ่มจังหวัดภาคตะวันออกเฉียงเหนือตอนบน 1 เพื่อเตรียมความพร้อมรองรับคณะรัฐมนตรี (ครม.) สัญจร
ปรับปรุงสนามบิน,อาคม เติมพิทยาไพสิฐ,สนามบิน,ปรับปรุงอาคารที่พักผู้โดยสาร,ครม.สัญจร,ข่าวทั่วไป